Man sterf toe bakkie deur heining ‘vlieg’Die toneel. Foto: Verskaf. ŉ Man, vermoedelik in sy 20’s, is vanoggend dood toe sy bakkie deur ŉ heining gebars en teen ŉ boom tot stilstand gekom het. Russel Meiring, woordvoerder van ER24, het gesê die voorval het Saterdagoggend in Northmead, Benoni, plaasgevind. “Paramedici het die bakkie op sy sy teen ŉ residensiële grens aangetref. ŉ Man se liggaam was binne-in die wrak vasgekeer. Die man was reeds dood toe paramedici by die toneel opdaag,” het Meiring gesê. Die polisie ondersoek die voorval. Die toneel. Foto: Verskaf.